Missatge: http://ca.wikipedia.org/wiki/Experi%C3%A8ncia_propera_a_la_mort Doncs això. Trobo que és un tema força interessant, i estic segur que tots els usuaris sabem d'algun cas per familiars, per amics o simplement d'oïdes. Què me podeu dir? Jo, personalment, conec el cas d'una dona que, durant una operació, li va semblar veure's a ella mateixa des del sostre de la sala d'intervencions, i tot seguit va veure la seva vida en imatges, però molt ràpid tot plegat.

Resposta: Suposo que ja l'he explicada més vegades aquí al xat, esta història, però bé, aprofitant l'ocasió del fil la tornaré a explicar.  Fa molts anys, ma iaia va ser operada del cor. Durant l'operació, els seus fills i el seu marit eren a una sala d'espera, en un pis diferent del mateix hospital. Mentre esperaven, un home de la sala es va desmaiar, en desconec la raó. Hores després, quan ma iaia va despertar de l'operació, el primer que va demanar va ser qui s'havia desmaiat. Va dir que els havia vist a la sala d'espera i havia vist també un home que es desmaiava.